 2 Samuel 21  Ụnwụ wee daa nụbọchị Devid ruo afọ atọ, site nafọ ruo nafọ; Devid wee jụọ Jehova ase. Jehova wee sị: Ikpe ọbara mara Sọl na ụlọ ya, nihi na o gburu ndị Gibiọn.Eze wee kpọọ ndị Gibiọn gwa ha okwu. Ndị Gibiọn abụghị ụmụ Izrel, kama ha bụ ndị fọdụrụ ná ndị Amọraịt; ụmụ Izrel ṅụụrụ ha iyi, ma Sọl chọrọ igbuchapụ ha nihi ekworo ọ na-ekworo ụmụ Izrel na Juda.Devid wee jụọ ndị Gibiọn, sị: Gịnị ka m ga-emere unu, gịnịkwa ka m ga-eji kpuchie mmehie anyị, ka unu wee gọzie ihe nketa Jehova?Ndị Gibiọn wee zaa ya, sị: Okwu anyị na Sọl na ezinụlọ ya abụghị ihe ọlaọcha na ọlaedo, ọ bụghị anyị ka ọ dịịrị igbu mmadụ ọ bụla nIzrel. O wee sị: M ga-emere unu ihe ọ bụla unu kwuru.Ha wee sị eze: Nwoke ahụ nke gburu ọtụtụ nime anyị, nke kpakwara nkata ịla anyị niyi ka anyị ghara ịdị ndụ nókèala ọ bụla nke Izrel,ka a kpọnye anyị mmadụ asaa nime ụmụ ya ndị ikom; anyị ga-agba ozu ha nanwụ nihu Jehova nime Gibia nke Sọl, onye Jehova họọrọ. Eze wee sị: Mụ onwe m ga-akpọnye unu ha.Otú ọ dị, eze nweere Mefiboshet nwa Jọnatan nwa Sọl ọmịiko nihi iyi Devid na Jọnatan nwa Sọl ji aha Jehova ṅụọ.Eze wee kpọrọ ụmụ ndị ikom abụọ nke Rizpa ada Eya mụụrụ Sọl, ya bụ, Amonaị na Mefiboshet, na ụmụ ndị ikom ise nke Maịkal nwa Sọl mụụrụ Edriel nwa Bazilaị onye Ebel-mehola.O wee kpọrọ ha kpọnye ndị Gibiọn, ha wee gbaa ozu ha nanwụ nugwu nihu Jehova, ha asaa wee nwụọ otu mgbe; e gburu ha nụbọchị ndị mbụ nke owuwe ihe ubi, ná mmalite owuwe ihe ubi ọka bali.Otú ọ dị, Rizpa ada Eya chịịrị ákwà iru uju gbasaara ya onwe ya nelu oké nkume malite ná mbido owuwe ihe ubi ruo mgbe mmiri si neluigwe zokwasị ha; o kweghịkwa ka anụ ufe bekwasị ha nehihie ma ọ bụ ka anụ ọhịa bịa nebe ha nọ nabalị.E mesịa, a kọọrọ Devid ihe Rizpa ada Eya, bụ iko nwaanyị Sọl, mere.Devid wee gaa nata ndị nwe ala Jebesh-gilied ọkpụkpụ Sọl na ọkpụkpụ Jọnatan nwa ya, bụ ndị zuuru ya námá obodo Bet-shan, bụ ebe ndị Filistia kwụwara ha nosisi nụbọchị ndị Filistia gburu Sọl nUgwu Gilboa.O wee si nebe ahụ chịrị ọkpụkpụ Sọl na ọkpụkpụ Jọnatan nwa ya; ha chịkọtakwara ọkpụkpụ ndị ikom ahụ a gbara ozu ha nanwụ.Ha wee lie ọkpụkpụ Sọl na ọkpụkpụ Jọnatan nwa ya nala Benjamin, na Zila, nebe e liri Kish nna ya, ka ha wee mee ihe niile eze nyere niwu. Chineke wee nabata arịrịọ ha maka ala ahụ mgbe e mesịrị ihe a.Agha wee daa ọzọ netiti ndị Filistia na ndị Izrel. Devid na ndị na-ejere ya ozi wee gbadaa buso ndị Filistia agha; ike wee gwụ Devid.Ma Ishbaị-binọb, bụ otu nime ụmụ ndị Refeyim, onye ube ya dị narị shekel ọla kọpa atọ nịdị arọ, onye kekwara mma agha ọhụrụ núkwù, chọrọ igbu Devid.Ozugbo ahụ, Abishaị nwa Zeruya bịara nyere ya aka wee gbuo onye Filistia ahụ. Noge ahụ, ndị ikom Devid ṅụụrụ ya iyi, sị: Ị gaghịzi eso anyị na-aga agha, ka ị ghara imenyụ oriọna Izrel!O wee ruo mgbe nke a gasịrị na agha daara ha na ndị Filistia ọzọ na Gọb. Ọ bụ mgbe ahụ ka Sibekaị onye Husha gburu Saf, bụ otu nime ụmụ ndị Refeyim.Agha dakwaara ha na ndị Filistia ọzọ na Gọb, Elhe nwa Jeare-ọregim onye Betlehem wee gbuo Golayat onye Gat, onye okporo ube ya dị ka okporo osisi nke ndị na-ekwe ákwà.Agha wee daa ọzọ na Gat, mgbe e nwere otu nwoke gbara ajọ dimkpa, nke nwere mkpịsị aka isii naka ya nke ọ bụla, nweekwa mkpịsị ụkwụ isii nụkwụ ya nke ọ bụla, iri abụọ na anọ ka ha niile dị; ya onwe ya kwa bụ otu nime ụmụ ndị Refeyim.O wee na-akwa Izrel emo. Nikpeazụ, Jọnatan nwa Shimiaị bụ nwanne Devid gburu ya.Mmadụ anọ a bụ ụmụ ndị Refeyim bi na Gat; Devid na ndị na-ejere ya ozi gbukwara ha. 